SET รูดหนักหลุดแนวรับ 1,500 จุด! โบรกฯ แนะเข้าสะสมหุ้น Defensive-ปันผลสูง
SET รูดหนักหลุดแนวรับ 1,500 จุด! โบรกฯ แนะเข้าสะสมหุ้น Defensive-ปันผลสูง
SET รูดหนักหลุดแนวรับ 1,500 จุด! โบรกฯ แนะเข้าสะสมหุ้น Defensive-ปันผลสูง
20 ก.พ. 2563

ผู้สื่อข่าวรายงานว่า ดัชนีตลาดหลักทรัพย์ SET ณ เวลา 11.26 น. อยู่ที่ระดับ 1,488.23 จุด ลบ 17.31 จุด หรือ 1.15% ด้วยมูลค่าซื้อ 37,633.43 ล้านบาท ที่สำคัญหลุดแนวรับสำคัญ 1500 จุด
บล.ดีบีเอส วิคเคอร์ส ระบุว่า คาด SET ซื้อขายในกรอบ 1500-1520 จุด แนวต้านเป็น 1510-1520 จุด  แนวรับอยู่ที่ 1500-1480 จุด ระยะสั้น- การเก็งกำไร เข้าไวออกไวเล่นรอบ ลดเสี่ยง ขายทำกำไรแนวต้าน
กลยุทธ์ระยะกลาง-ยาว คือ เลือกลงทุนทยอยสะสมหุ้นแบบถอยรับเป็นระยะๆ ในหุ้นพื้นฐานดีหุ้น Defensive และปันผลสูง หลักทรัพย์พื้นฐานดีที่แนะ ซื้อ คือ ADVANC ,BTS, CHG, CPN, KKP,TISCO,MTC,PTTEP,LH,STEC,TASCO,TU ข่าวคือ 1) BAM ถูกปรับลดเครดิต 2) MSCI เพิ่ม BDMS,BTS มีผล 28 ก.พ.แต่ยังไม่ยืนยัน 3) CRC เช้าซื้อขายตลาดฯวันแรก 4) AOT มีข่าวลบทั้งการดำเนินงานและเยียวยาผู้ประกอบการในสนามบิน ทำให้ต้องปรับประมาณการลง และ 4) SC ประกาศปันผลสูงกว่าคาดเป็น 0.19 บาท yield สูงถึง 8%
บล.ฟินันเซีย ไซรัส ระบุในบทวิเคราะห์วันนี้(20ก.พ.63) แนวโน้มตลาดวันนี้ : คาดว่า SET Index อยู่ในช่วงพักตัวโดยมีแนวนับสำคัญบริเวณ 1,495-1,500 จุดโดยมองว่ามีโอกาสเกิด Technical Rebound ระยะสั้นจากระดับดังกล่าวโดยกลุ่มพลังงานคาดหนุนตลาดจากราคาน้ำมันดิบที่พุ่งแรง ประเด็นที่กดดันตลาดระยะนี้คือความกังวลต่อผลกระทบทางเศรษฐกิจจากการระบาดของ COVID-19 ซึ่งทำให้หลายสำนักปรับลด GDP ปี 2020 ลงเป็นโตต่ำกว่า 2%
ขณะที่อีกปัจจัยที่ต้องติดตามวันพรุ่งนี้คือการวินิจฉัยของศาลรัฐธรรมนูญประเด็นการยุบพรรคอนาคตใหม่ซึ่งหากผลออกมาเป็นลบอาจสร้างแรงกดดันต่อประเด็นการเมืองอีกครั้ง แนะนำจังหวะอ่อนตัวของตลาดลงใกล้บริเวณ 1,500 จุดหรือต่ำกว่าเป็นโอกาสทยอยสะสมหุ้นพื้นฐานและเก็งกำไรระยะสั้นคาดหวังการรีบาวด์
กลยุทธ์ : ทยอยสะสมหุ้นพื้นฐานบริเวณ 1,500 จุดหรือต่ำกว่าและลุ้นรีบาวด์ระยะสั้น//เก็งกำไรหุ้นที่มีประเด็นบวกเฉพาะตัว
หุ้นเด่นเดือน ก.พ.: CHG, INTUCH, KTC, PLANB, SAPPE